Kuvauspaikka	
Nimi	     	
Katuosoite 	     	
Kaupunki	     	
www-osoite	     	
Kuvauspaikka tarkemmin	
Kuvausaika	
Pvm       klo      	
	
Käyttäjätunnus
     	
LÄHETTÄJÄ	
     	
	
JAKELUOSOITE	
POSTINRO JA -PAIKKA	

VASTAANOTTAJA	
     	
	
JAKELUOSOITE	
POSTINRO JA -PAIKKA	
Kutsu rintasyövän seulontaan 2013	
	Kotikuntasi tarjoaa sinulle tänä vuonna mahdollisuuden osallistua seulontamammografiaan eli rintojen röntgenkuvaukseen. Kutsu seulontaan lähetetään kaikille 50–69-vuotiaille naisille kahden vuoden välein. Seulontaan osallistuminen on vapaaehtoista.

Seulonnalla pyritään löytämään oireeton rintasyöpä mahdollisimman varhain. Näin voidaan parantaa rintasyövän hoitotuloksia ja vähentää syövän aiheuttamaa kuolleisuutta. Seulonnassa molemmat rinnat kuvataan kahdesta suunnasta. Paljas rinta puristetaan kuvaustasoa vasten. Puristus voi tuntua epämiellyttävältä, mutta se kestää kerrallaan muutaman sekunnin. Käyntiin kuluu aikaa noin puoli tuntia. 
 
•	Jos sinulla on mammografiakuvia kotona, ota viimeisimmät mukaan. 
•	Kuvauksessa kysymme sinulta muutoksista rinnoissa, rintaleikkauksista (myös rintaimplanteista), rintasyövästä sekä hormonikorvaushoidosta.
•	Seulonta on sinulle maksuton.

Saat tuloksen postitse kolmen viikon kuluessa. Jos kuvista löytyy poikkeavaa, saat kutsun jatkotutkimuksiin (esim. lisäkuvaus, ultraäänitutkimus ja neulanäytteen otto) kirjeellä tai puhelimella. 

Kuvaus tehdään Seulontayksikön nimi, lisätietoja saat numerosta 00 0000 000. Voit vaihtaa tai peruuttaa valmiiksi varatun kuvausajan netissä/puhelimella kirjoita nettiosoite tai puhelinnumero. Jos ajanvaihto tapahtuu netissä, käyttäjätunnuksesi on kutsun oikeassa yläosassa ja salasanasi on henkilötunnuksesi.

Lisätietoja rintasyöpäseulonnasta on saatavilla sosiaali- ja terveysministeriön (STM) nettisivuilla www.stm.fi/seulonnat.
	
	Käännä	

Lisätietoa rintasyövän seulonnasta	
	Rintasyövän seulonnalla on sekä hyötyjä että haittoja, joihin ihmiset suhtautuvat eri tavoin. Hyötyjä ja haittoja on hyvä punnita ennen kuin tekee päätöksen seulontaan osallistumisesta. 

Seulonnalla estetään rintasyöpäkuolemia
Seulonta voi estää yhden rintasyöpäkuoleman noin 6000 seulontaan kutsuttua naista kohti vuodessa. Seulonnalla siis estetään Suomessa noin 50 rintasyöpäkuolemaa joka vuosi. 

Seulonnalla rintasyöpä löytyy yleensä varhain. Varhain löytynyt rintasyöpä lisää mahdollisuuksia rintaa säästäviin leikkauksiin. Kaikkia varhain löytyneitä rintasyöpiä ei kuitenkaan voida varmuudella parantaa.

Seulonnalla on myös haittoja
Seulontakuvissa näkyy usein muutoksia, jotka jatkotutkimuksissa kuitenkin todetaan hyvänlaatuisiksi. Jatkotutkimukset ja niiden odottelu aiheuttavat tarpeetonta huolta ja vaivaa.  

Osa seulonnassa löytyneistä syövistä ovat sellaisia, jotka eivät koskaan kehittyisi hoitoa vaativaksi. Kaikki syövät hoidetaan, sillä etukäteen ei tiedetä, mitkä niistä alkavat kasvaa. 

Seulonta ei löydä kaikkia syöpiä. Normaalista seulontatuloksesta huolimatta nainen voi sairastua syöpään ennen seuraavaa seulontakertaa. Riski on suurempi tiivisrintaisilla ja hormonihoitoa käyttävillä naisilla. Vaikka seulontatulos olisi normaali, on tarpeen olla valpas ja seurata rintojaan. 

Kutsu jatkotutkimuksiin ei merkitse syöpää
Noin 2 % seulontaan osallistuneista kutsutaan jatkotutkimuksiin. Useimmille tehdään täydentävä mammografia ja ultraäänitutkimus ja monilta otetaan myös neulanäyte. Suurin osa jatkotutkimusten tuloksista on hyvänlaatuisia. Kolmasosa lähetetään jatkotutkimusten jälkeen leikkaukseen (vuosittain noin 1500 naista). Kaikilla leikatuilla ei kuitenkaan ole rintasyöpää.

Osallistuminen on oma päätös
Jokainen tekee oman päätöksensä osallistumisesta. Sekä seulontaan osallistuminen että osallistumatta jättäminen voi olla perusteltua. Pois jääminen ei vaikuta seulontakutsuihin jatkossa: kaikki saavat uuden kutsun kahden vuoden kuluttua.	

This is an invitation letter for breast cancer screening. More information in English is available on internet www.stm.fi/en/screening.